Junie | 2007 | Die Pienk Zuit
Junie 26, 2007
Hierdie bloeddorstige jong man is my swaer, en die gedrog daar voor hom was ‘n wilde kameel in Australië. Die kamele is rondom die draai van die 19de eeu ingevoer, ongeveer 20 000 van hulle. Nou is daar meer as 200 000 wat wild rondhardloop (of meer as 200 000 minus 3 na die afgelope naweek) en amok maak.
Eerskomende naweek is weer Williston se jaarlikse gholf- en jagnaweek. Vrydag word springbokke gejag, Saterdag word voëltjies gejag, en tussenin word stories vertel, gekuier en ge-eet tot die punt van peulnael. Met my bloeddorstige swaer in Australië het die res van ons dalk ‘n kans om ‘n prys in te palm.
ANCYL lees Pienk Zuit
“In the name of God, Dali Mpofu should just go” said Manamela.
He said the SABC needed to sort out its own problems.
Junie 22, 2007
SAUK huil ‘n rivier vol
In geval jy nie van die kontroversie gehoor het nie, die PSL (Suid-Afirka se professionele sokker-liga) het die TV regte vir die volgende 5 jaar aan Supersport verkoop. En is die SAUK boos hieroor! Die CEO van die SAUK, Dali Mpofu, se eerste taktiek was om sy wange op te blaas en sy bors uit te stoot en te probeer boelie. “Onregverdig”, “ons sal ‘n hofsaak maak en wen”, “sokker behoort aan die mense”, “dis tradisioneel dat die SAUK sokker uitsaai”, selfs dreigemente van die regering af. Waar was hierdie protes toe die SAUK opgehou het om rugby en krieket uit te saai? Of is dit omdat rugby en krieket as wit sporte gesien word? Hoe moet hierdie sporte transformeer as die meerderheid van mense dit nie te siene kry nie?
Soos ‘n kleuter wat nie sy sin kry nie, het die SAUK eers die “ons speel nie meer saam nie” taktiek probeer, en bloot enige aanbod om te onderhandel met die PSL, en later met Supersport, geïgnoreer. ETV gebruik toe die kans en beklink ‘n kontrak met Supersport om die eerste toernooi van die seisoen, die Telkom Charity Cup, uit te saai. Oeps, skielik is die SAUK se protes dat arm mense nie meer gaan kan sokker kyk nie by die venster uit. Mpofu reken toe klaarblyklik dis tyd om taktiek te verander, “we demand” werk duidelik nie. Nou smeek hulle basies om ingesluit te word. Verder kom dit nou aan die lig dat terwyl die SAUK geweier het om meer as R67 miljoen ‘n jaar vir SA sokker te betaal, hulle ‘n kontrak gesluit het om R93 miljoen ‘n jaar te betaal vir een laeprofiel Engelse sokkerwedstryd per week. Duidelik is hulle nie rerig so patrioties soos wat hulle voorgee om te wees as dit gerieflik is nie.
Die SAUK se sport afdeling het die laaste paar jaar massiewe besluitnemingsfoute gemaak (ignoreer sporte met groot kykersgetalle soos rugby, krieket en formule 1, want dis tog net witmense wat dit kyk). Hulle pogings om die besluite te probeer regmaak, soos om miljoene in ‘n doodgebore idee soos A1 GP te pomp net om met Formule 1 te probeer kompeteer, grens aan lagwekkend. Dis asof die besluitnemers glad nie in ag neem dat hulle besigheidsmodel daarop staat maak dat hulle kykers moet lok nie.
Ek hoop Supersport verkoop die regte om wedstryde gratis te wys alles aan ETV, en sluit die SAUK heeltemal uit. Dis al hoe arrogante mense soos Mpofu en sy trawante, wat reken hulle kan doen wat hulle wil en altyd na hulle boeties indie regering toe hardloop as hulle opmors, sal leer. Dis al hoe sport in SA regtig aan almal gaan behoort. Dankie tog vir die vryemarkstelsel.
Dis nie net George wat mal is oor Jeanne d’Arc nie.
(voor die dae van digitale kamera’s, so ek leen die foto hier)
Organizational anti-patterns is tipiese (onproduktiewe of foutiewe) bestuurstyle wat in maatskappye voorkom. As ek mooi dink aan die 3 mense wat ek weet my blog lees, kry meeste van julle nie veel te doen hiermee nie (count yourself lucky), omdat jy nie in ‘n werk is waar jy vreeslik bestuur word nie (jy bestuur self of jy werk nie). As jy wel iets herken, vertel meer.
Selfbeeld vs Ego
“Mamma weet jy’s die beste, jy sal wen.”